b'\n_START_ARTICLE_\nAlbanijos transportas\n_START_PARAGRAPH_\nTransportas Albanijoje (alb. Transporti n\xc3\xab Shqip\xc3\xabri) vyksta keliais, gele\xc5\xbeinkeliais, vandeniu ir oru. Did\xc5\xbeiausi poky\xc4\x8diai Albanijos transporte \xc4\xafvyko \xc5\xbelugus komunizmui: pager\xc4\x97jo keli\xc5\xb3 infrastrukt\xc5\xabra, miesto transportas ir i\xc5\xa1sipl\xc4\x97t\xc4\x97 skryd\xc5\xbei\xc5\xb3 tinklas.\n_START_SECTION_\nIstorija\n_START_PARAGRAPH_\nJau nuo Antikos laik\xc5\xb3, dabartin\xc4\x97s Albanijos teritorija buvo svarbi\xc5\xb3 karavan\xc5\xb3 mar\xc5\xa1rut\xc5\xb3 kry\xc5\xbekel\xc4\x97. Po Antrojo pasaulinio karo, per pirmuosius tris de\xc5\xa1imtme\xc4\x8dius bendras Albanijos keli\xc5\xb3 ilgis padid\xc4\x97jo daugiau nei dvigubai ir iki 1980\xc2\xa0m. beveik visos \xc5\xa1alies atokios kalnuotos vietov\xc4\x97s buvo sujungtos \xc5\xbevyrkeliais arba asfaltuotais keliais su \xc5\xa1alies sostine Tirana ir uostais prie Adrijos ir Jonijos j\xc5\xabros._NEWLINE_Po 1947\xc2\xa0m. labai didelis d\xc4\x97mesys buvo skiriamas \xc5\xa1alies gele\xc5\xbeinkeli\xc5\xb3 tinklo statybai, nes Albanija buvo laikoma vienintele Europoje \xc5\xa1alis, kurioje n\xc4\x97ra gele\xc5\xbeinkelio.\n_START_SECTION_\nOro transportas\n_START_PARAGRAPH_\nPats svarbiausias ir vienintelis tarptautinis Albanijos oro uostas yra Tiranos tarptautinis oro uostas. 2015\xc2\xa0m. oro uostas aptarnavo 1,9 mln. keleivi\xc5\xb3, o 2016\xc2\xa0m.\xc2\xa0\xe2\x80\x93 2,2 mln. 2017\xc2\xa0m. sausio\xc2\xa0\xe2\x80\x93 spalio m\xc4\x97nesiais per oro uost\xc4\x85 vyko 2 224 833 mln. keleivi\xc5\xb3 ir buvo pergabenta 1 857 tonos preki\xc5\xb3.\n_START_SECTION_\nKeli\xc5\xb3 transportas\n_START_PARAGRAPH_\n\xc5\xa0alies pagrindiniai miestai yra sujungti vienos arba dviej\xc5\xb3 juost\xc5\xb3 keliais. Yra trys pagrindiniai greitkeliai: Thuman\xc3\xab-Milot-Rr\xc3\xabshen-Kalimash (A1), Levan-Vlor\xc3\xab (A2) ir Tiranos-Elbasano (A3).\n_START_SECTION_\nGele\xc5\xbeinkeli\xc5\xb3 transportas\n_START_PARAGRAPH_\nAlbanijos gele\xc5\xbeinkeli\xc5\xb3 tinklo ilgis\xc2\xa0\xe2\x80\x93 447\xc2\xa0km, pasaulyje jis u\xc5\xbeima 120-\xc4\x85j\xc4\x85 viet\xc4\x85. Yra naudojama standartin\xc4\x97 1435\xc2\xa0mm v\xc4\x97\xc5\xbe\xc4\x97.'